Exqrch/balinese-Komodo-pixelgpt huggingface dataset:
Lis negara ring Oséania Puniki lis saking negara madaulat miwah dépendénsi ring wewengkon géopolitik Oséania. Yadiastun akéhan marupa samudra miwah kapentang ring makéh lempeng banoa, Oséania ketah kalisin manados satunggal banoa. Lis puniki mawit wates-wates géopolitik Oséania, sané kasarengin Ostralasi, Mélanésia, Mikronésia miwah Polinésia. Daratan banoa utama Oséania punika Ostrali. Wates riantara Asia miwah Oséania nénten kantentuang teges. Antuk hawanan politik, Paiketan Wangsa-Wangsa nikayang
Antuk hawanan politik, Paiketan Wangsa-Wangsa nikayang wates riantara kalih wewengkon punika ring pewatesan Indonésia - Papua Nugini. Papua Nugini kapah-kapah dados Asia mawinan panyanding Indonésia, menawi kapah kamargiang, miwah ketah manados wagian Oséania. Mawit géograpis, propinsi Papua miwah Papua Kauh punika wagian saking Oséania. Negara madaulat. Negara-negara anggota Paiketan Wangsa-Wangsa. Wagian puniki ngajangkepin sinamian negara madaulat sané magenah ring Oséania punika anggota saking Paiketan
ring Oséania punika anggota saking Paiketan Wangsa-Wangsa. Sinamian punika anggota penuh saking Forum Kapuloan Pasifik. Negara nénten anggota Paiketan Wangsa-Wangsa. Kalih negara wagian, Kapuloan Cook miwah Niue, magenah ring asosiasi bébas sareng Selandia Anyar. Asapunika ngapertanhanang tetemon konstitusional miwah politik sané keet sareng Selandia Anyat, kalih negara wagian punika anggota saking makudang-kudang Khusus Paiketan Wangsa-Wangsa antuk kapasitas penuh makarya palugraan, miwah mahardika nyarengin ring
makarya palugraan, miwah mahardika nyarengin ring tetemon diplomatik sareng negara-negara madaulat ring duur aran dané peragaan. Kakalih nyané taler anggota penuh Forum Kapuloan Pasifik. Mawinan ceciren puniki, kapah dané kaanggép medué status "de facto" manados negara madaulat. Wewengkon non-kadaulatan. Puniki entitas sané kanikayang magenah ring Oséania punika: 1. Wewengkon féderal negara madaulat sané magenah ring jaba daratan negara wagian puniki. 2. Wewenhkon sané wagian
wagian puniki. 2. Wewenhkon sané wagian integral saking negara madaulat jero makudang-kudang wentuk tiosan tetemon féderal, asapunika makéhan daratan negara madaulat magenah ring jaba Oséania utawi 3. Dépendénsi negara madaulat. Kalih saking wewengkon puniki (Polinésia Perancis miwah Kalédonia Anyar) punika anggota asosiasi Forum Kapuloan Pasifik, sapunika lima tiosan (Samoa Amérika, Guam, Nusa Mariana Kalér, Tokelau, taler Wallis miwah Futuna) manados status panyingak ring organisasi.
Futuna) manados status panyingak ring organisasi. Cutetan. Pustaka.
Kapuloan Marshall Kapuloan Marshall, aran resmi nyané Républik Kapuloan Marshall (aksara Bali: ᬓᬧᬸᬮᭀᬯᬦ᭄​ᬫᬃᬰᬮ᭄ᬮ᭄; ), silih tunggil negara nusa miwah negara wagian asosiasi saking Amérika Serikat ring nampek Khatulistiwa ring Samudra Pasifik, nampek ring kauh Garis Pinanggal Internasional . Pustaka.
Kapuloan Solomon Kapuloan Solomon (aksara Bali: ᬓᬧᬸᬮᭀᬯᬦ᭄​ᬲᬮᭀᬫᭀᬦ᭄) silih tunggil negara madaulat sané kadiri antuk nem nusa ageng miwah langkung saking 900 nusa alit ring Oséania magenah ring sisi kangin Papua Nugini miwah kalér kauh Vanuatu antuk wewidangan daratan ipun . Pustaka.
Papua Nugini Papua Nugini (aksara Bali: ᬧᬧᬸᬯ​ᬦᬸᬕᬶᬦᬶ; PNG; , also ; ; ), aran resmi Negara Mahardika Papua Nugini (; ), silih tunggil negara madaulat ring Oséania sané magenahin sisi kangin Nusa Papua miwah nusa-nusa nampek pasisi ring Melanésia, satunggal wewidangan kelod kauh Samudra Pasifik utawi ring kalér Ostrali, Ibukota nyané, magenah ring pasisi kelod kangin, punika Port Moresby. Pustaka.
Vanuatu Vanuatu (aksara Bali: ᬨᬦᬸᬯᬢᬸ; or ; ), atan resmi Républik Vanuatu (; Bislama: "Ripablik blong Vanuatu"), silih tunggil negara nusa sané magenah ring Samudra Pasifik Kelod. Kapuloan nyané maasal saking vulkanik, punik 1750 km kangin Ostrali Kalér, 540 km kalér kangin Kalédonia Anyar, ring kangin Nusa Papua, kelod kauh Kapuloan Solomon, miwah ring sisi kauh Fiji. Politik. Vanuatu inggih punika negara republik parlemen
Vanuatu inggih punika negara republik parlemen sane wenten ring sor konstitusi sane Presiden Vanuatu dados kepala negara, lan Perdana Menteri Vanuatu dados kepala pemerintah. Pembagian administratif. Vanuatu sampun kakepah dados 6 propinsi ngawit 1994. Wastan makasami propinsi mawit saking aksara kapertama wastan pulo-pulo sane dados wastannyane: Pustaka. Bibliografi. Bacaan lanjutan. Pranala jaba. Vanuaturing Wikipédia
Negara Féderasi Mikronésia Negara Féderasi Mikronésia (aksara Bali: ᬦᬾᬕᬭ​ᬨᭂᬤᬾᬭᬲᬶ​ᬫᬶᬓ᭄ᬭᭀᬦᭂᬲᬶᬬ; ; utawi FSM taler ketah kauningin antuk Mikronésia) punika negara nusa ring Oséania kakait sareng Amérika Serikat. Kadiri antuk papat negara wagian – saking kauh rinuju kangkin, Yap, Chuuk, Pohnpei miwah Kosrae – sané kasebar ring kepahan kauh Samudra Pasifik. Pustaka.
Segara Seram Segara Seram silih tunggil segara alit kapuloan Indonésia. Segara puniki kepahan saking Samudra Pasifik antuk jimbar kirang langkung 12.000 kilométer persegi sané magenah riantara Buru miwah Seram. Pustaka.
Segara Florés Segara Florés punika segara sané magenah ring sisi kalér Nusa Florés. Segara puniki taler manados pewates alami riantara Propinsi Nusa Tenggara Barat sareng Propinsi Sulawesi Selatan. Pustaka.
Segara Arab Segara Arab () punika segara sané dados wagian saking Samudra Hindia, kawatesin olih India ring kangin, Propinsi Baluchistan miwah Sindh (Pakistan) ring kalér, miwah Semenanjung Arab ring kauh. Pustaka.
Segara Arafura Segara Arafura utawi Segara Arafuru punika segara sané magenah riantara Ostrali miwah Nusa Papua, ring Samudra Pasifik. Jimbar nyané 650.000 km² miwah jero pinih dalem ipun 3,68 km. Pustaka.
Gunung Api Kojong Gunung Api Kojong utawi stratovulkan (aksara Bali: ᬕᬸᬦᬸᬂ​ᬳᬧᬶᬓᭀᬚᭀᬂ) inggih punika gunung api kojong sané mawentuk saking makudang-kudang lapis lava, tefra, batu apung miwah abu sané ngerasang"." Gunung Api Kojong maciri antuk wentuk iding ring puncak miwah dangsah ring dasarnyané, awanan lava sané ngawentuk gunung punika kentel sawiréh akeh madué silika miwah ngerasang sadurung nyebar doh. Cingak Malih. = Pustaka =
Celukan Cendrawasih Celukan Cenderawasih utawi Celuk Cendrawasih (aksara Bali: ᬘᭂᬮᬸᬓᬦ᭄​ᬘᭂᬦ᭄ᬤ᭄ᬭᬯᬲᬶᬄ; ), taler kauningin antuk Celukan Saréra () miwah sadurungné Celukan Geelvink (), silih tunggil celukan ring kalér Papua miwah Papua Barat, Papua, Indonésia. Pustaka.
Lawar Lawar inggih punika ajeng-ajengan sané kasub ring Bali. Lawar ketahnyané madaging jangan marupa buah kacang miwah nangka. Jangan punika katektek raris kaengseb tur kadagingin basa genep. Lawar Kadagingin rames miwah bé siap, bé céléng utawi bé sampi. Lianan ring punika lawar taler kakaryanin antuk klungah, sakadi ring Kabupatén Jembrana. Wénten taler sané nganggén jangan don blingbing. Ring Karangasem wénten lawar sané malakar antuk
Karangasem wénten lawar sané malakar antuk don jepun. Pustaka.
Segara Banda Segara Banda punika segara ring Kapuloan Maluku saking Indonésia, kahubung sareng Samudera Pasifik menawi kaiterin olih panyatusan nusa, taler Halmahéra miwah Segara Seram. Lantang ipun kirang langkung 1000 km ngangin ngauhan, miwah kirang langkung 500 km ngalér ngelodang. Pustaka.
Segara Halmahéra Segara Halmahéra punika wewengkon segara sané magenah ring sisi kangin tengah Segara Méditérania Australasia. Punika kapusat ring 1°S miwah 129°BT taler kawatesin olih Samudra Pasifik ring kalér, Halmahéra ring kauh, Waigéo miwah Papua Barat ring kangin, taler Segara Seram ring kelod. Pustaka.
Nusa Waigéo Waigéo silih tunggil nusa ring propinsi Papua Barat ring kangin Indonésia. Nusa puniki taler kauningin antuk Ambéri, utawi Waigiu. Dados pinih ageng riantara papat nusa utama ring Kapuloan Raja Ampat, riantara Nusa Halmahéra miwah kirang langkung 65 km saking pasisi kalér kauh Nusa Papua. Pustaka.
Atol Atol (), utawi kauningin antuk karang atol, punika terumbu karang marupa bungkung, rumasuk tepi karang sané mangiterin laguna atenga miwah sinamian nyané. Parida wéten nusa karang utawi nusa ring sisi ipun. #ALIH Pustaka.
I Kaki Dengkil Japa Satua I Kaki Dengkil Japa (aksara Bali: ᬇᬓᬓᬶᬤᭂᬂᬓᬶᬮ᭄ᬚᬧ) inggih punika silih tunggil satua Bali. Daging satua. "“Da engsap majapa, apang Ida lugra mapaica…" "da engsap majapa, apang tiling kenehé…" "da engsap majapa, apang teguh bayuné…" "da engsap majapa, apang landuh désané…" "da engsap majapa, apang guminé… tegteg!”" Sapunika reramanipuné I Kaki Dengkil ngarahina mungon ipun. Napi malih ri kala rahina
ipun. Napi malih ri kala rahina purnama utawi tilem. Rahina puniki, rahina tilem. Peteng ibut tengah lemengé puniki. I Kaki Dengkil pating gradab nyabsab jelanan jagi medal saking maténipuné sané cupek tur mambu ngab ring kubon ipuné. Rauh ring ambén kubonné, I Kaki Dengkil negak masila lémpéh sambilang ipun masadah ring tampulé. Ngawang-awang paningalanipuné puyung. Ipun éling ring reramanipuné sané ngarahina ngentenin ipun mangda
reramanipuné sané ngarahina ngentenin ipun mangda majapa. Dawegé alit, I Kaki Dengkil sampun kasub solahé dungkal-dangkil. Dangklang-dingkling ganjah malali. Song lindung di pundukané, siksika. Akikit ipun nénten sangsaya wantah kodokan song lindungé punika minab sebun lalipi sampi. Santukan ipun tatas pisan sané kén song lalipi, sané kén song lindung. "“Aéngan tekén I Pasek Badak apal ningkén songné I Ruti, ningkén songné I Manék”." Sapunika
Ruti, ningkén songné I Manék”." Sapunika reramanipuné sambilanga kékéh-kékéh bungker kedék magonjakan sareng pisagané sané angob manggihin I Kaki Dengkil dawegé alit cacep pisan ngogo lindung ring pundukan bangketé. I Kaki Dengkil kalangen ring liang manahipuné dawegé alit. Sukané tan kabinawa waluya seringan neda nasi cacah matimpal sambel bawang. I Kaki Dengkil kalangen ring liang manahé nénten wénten manahanga. Ngarahina, wantah ijek jagi masukan-sukan.
manahanga. Ngarahina, wantah ijek jagi masukan-sukan. Daslemahé bangun, ngarereh ulungan sabo ring abiané, wantah masan poh utawi masan nyambu, ulungan-ulungané semengan kagut-gut ngawinang seger oger rasang ipun dewékné sané berag angkig. Sasukaté sampun midep ngawacén ental tatamiané, dados papak-papak manahanga. Naan ipun mamanah, sané ngawinang sut-sut manahipuné pating manahang minab santukan keni raja pinulah ajwawéra antukan kantun pecéh mamanah tatas ring sastra. Keni raja
mamanah tatas ring sastra. Keni raja pinulah santukan durung mawinten sastra sampun pangkah ngabitin lontar. Kasuén-suen, ipun nénten pisan ngaga indik ajwawérané punika. Santukan sampun mabukti, kantos mangkin ipun kantun urip waluya saking alit sampun ngawacén lontar, santukan saking alit sampun kanikain nyurat olantaga pangentas atma ring dadongipuné. Mangkin sampun kruyuk-kruyuk ayamé cihna Sang Hyang Surya malih jebos jagi endag. I Kaki Dengkil jagra
jagi endag. I Kaki Dengkil jagra saking lier-lier baat matanipuné sambilanga kenyar-kenyir éling ring solahipuné dawegé alit. Sasampuné nyabsabin pelek ring bucun matanipuné, I Kaki Dengkil malih éling ring parindikan japa sané sering pisan kaentenin antuk reramané. "“Japa? Ngudiang sawai-wai majapa? Majapa di keneh koné dadi! Kemik-kemik majapa dadi! Griang-griung rambangang masé dadi!”" Sapunika reramanipuné nitahang. "“Apa pikonoh japané ento?”" Malih ipun lempuyeng mamanah,
japané ento?”" Malih ipun lempuyeng mamanah, sambilanga cag-cag cig-cig ring bongkol taru Kamalasanané, I Kaki Dengkil ijek ngamanahan indik japané punika. "“Ngucarang saharsa Nama Siwa yén nyidayang, nguncarang dasaksara yén bisa, nguncarang triaksara ping satus plekutus masé dadi! Anjapa dogén masé dadi, majapasamadhi masé dadi, majapayoga masé dadi! Yén sawai-wai majapasamadhi nyanan dadi japayogi!”" Sakadi sané sampun-sampun I Kaki Dengkil mapawilangan indik sané bangen
Kaki Dengkil mapawilangan indik sané bangen manahang ipun. "“Yén suba dadi japayogi lakar ngudiang? Lakar moksa?”" I Kaki Dengkil mapitakén. Santukan irika ipun niri, sinah ipun mitakénin déwékipuné padéwékan. "“Ah… sing kéto! Mirib ané tegesanga tekén reramané uling imaluan apang déwéké jemet nyapang déwék. Nyapang kenehé apang tiling nampén tuhu manah guru, apang ngelah saluir-luir sanjata, ané dadi prabotang sai, anggén ngaruruh marta, saenuné
prabotang sai, anggén ngaruruh marta, saenuné urip!”" Sapunika I Kaki Dengkil kecag-kecog nylogcag kenehipuné. Aéngan ring bondrésé ngawag-awag nugesin indik, tetujoné wantah ngarya babaudan. Durung endag ainé, I Kaki Dengkil sampun ngadébras magésonan mamargi. Ipun raris nyongkok ring ajeng balé dauh genahné I Doglagan ngarahina pules. "“Mara bangun nyanan lakar tuturin cucuné apang sai-sai inget majapa! Apang tusing cara Nata Ratuné jani, ulian tusing
cara Nata Ratuné jani, ulian tusing taén majapa momoné cara dasamuka! Apang tusing cara sulinggihé jani, ulian tusing taén majapa pongahé cara Padanda Baka!”" Ngarimik I Kaki Dengkil pating upet. Nénten uning ipun I Doglagan cucuné sayang wau pisan pules santukan alemeng ipun masajengan ring bongkol taru Kereséké. Napi minab pakilitané mangda ngarahina majapa sareng solah Nata Ratuné tur sulinggihé, mangda nué saluir-luir sanjata
tur sulinggihé, mangda nué saluir-luir sanjata anggén mupulang artha brana? Kemak-kemik ipun I Kaki Dengkil sakadi yoginé majapa ngantosang cucuné bangun, ngantosang anak punyah éling jagi katuturin. Pustaka.
Laguna Laguna puniak patoyan babu sané belasin saking patoyan sané langkung ageng sekadi terumbu, nusa panghalang, utawu semenanjung panghalang. Laguna ketah kakepah manados laguna pasih miwah laguna atol. Ipun taler kauningin kawéntetan ring garis pasih campuhan bias miwah kerikil. Wénten matumpang tindih riantara patoyan sané kanikayang manados laguna pantai miwah patoyan sané kanikain dados éstuari. Laguna punika ketah ring akehan pasih ring sajebag guminé.
ring akehan pasih ring sajebag guminé. Pustaka.
Loloan Loloan utawi muara punika wagian saking tukad sané prasida ngembak nuju tukad tiosan, danu, waduk, segara, utawi samudra. Pustaka.
Samudra Samudra punika patoyan sané minyusunin akéhan hidrospher planét. Punika ring guminé, samudra silih tunggil kepahan utama Samudra Dunia. Punika, kaurut mawit wewengkon nyané, Pasifik, Atlantik, Hindia, Kelod (Antartika), miwah Samudra Arktik. Kruna "samudra" utawi "segara" sané mawitin saking patoyan pakeh sané saling matemu punika minutupi akéhan parmukaan gumi. Menawi kalih kruna punika matiosan kawiguna ipun, segara ketah kaanggén antuk patoyan pakeh sané langkung
kaanggén antuk patoyan pakeh sané langkung cupek pantararaning samudra, sané kaanggén nikayang segara sané langkung jimbar. Pustaka.
Usaba Dangsil Usaba Dangsil utawi Usaba Gedé punika upacara adat sané kamargiang ring Désa Pakraman Bungaya, Kabupatén Karangasem, Bali. Usaba Dangsil kaloktah antuk dangsil sané malakar saking bebantenan, don-donan, jaja, miwah tiosan, kawentuk marupa méru. Upcara puniki pawujudan upaya bhakti majeng Ida Sanghyang Widhi Wasa mangda ngicain katentreman miwah kamakmuran ring guminé antuk antuk asil gumi sané makeh. Upacara Usaba Dangsil akéhan kalaksanayang olib
Upacara Usaba Dangsil akéhan kalaksanayang olib para alon deha teruna, antuk galah sané nénten katentu.. Pustaka.
Layangan Layangan malakar saking tiing utawi lidi sané katukub sareng plastik utawi kain. Lianan ring punika wénten taler benang sané kaanggén ngulur layangannyané mangda prasida makeber. Yéning sampun masan anginné baret akeh jadma Bali utamannyané sané lanang ngeberang layang-layang. Layangan puniki madué makudang-kudang aran inggihnyané layangan coték, layangan pecukan, layangan bé-béan, layangan dempi, layangan kedisan, layangan kedis kandik miwah layangan janggan. Cenik kelih, bajang
miwah layangan janggan. Cenik kelih, bajang tua makejang demen ngeberang layangan ngantos wénten lomba malayangan sané kalaksanayang nuju sasih sané anginnyané becik. Mangkin ring Bali taler kamargiang festival layangan sané kaéh kasarengin olih para sekaa trun-truni sané wénten ring banjar sajebag jagat Bali. Festival layangan kalaksanayang ring pasisi mangda ngamolihang genah sané jimbar tur dangan ngamolihang angin ri kala ngeberang layangan. Lelintihan. Layangan katemuin
kala ngeberang layangan. Lelintihan. Layangan katemuin kapertama ring Asia, yadiastun asal tepat ipun wantah prasida kacawang. Panggambaran layangan pinih kuna maasal saking lukisan goa aab mésolitik ring Nusa Muna, Sulawesi Kelod Kangin, Indonésia, mapinanggal 9500–9000 warsa SM. Punika ngambarang soroh layangan sané kaaranin "#ALIH ", sané mangkin kantun kaanggén olih Krama Muna modérn. Layangan puniki ketah kakeberang 7 rahina, sesampun punika kapegatang mangda ngidang
rahina, sesampun punika kapegatang mangda ngidang bébas, manados aturan majeng sané sampun padem. Layangan puniki kakardi saking don "kolopé" (ubi alas) antuk layar utama, kulit tiying manados bingkai, miwat serat manas alas sané kapintal manados tali, yadiatun layangan ring aab modérn sampun nganggén tali. Ring Cina, layangan kanikayang manados panemuan pantatwa Cina abad ka-5 Mozi (taler Mo Di, utawi Mo Ti) miwah Lu Ban
utawi Mo Ti) miwah Lu Ban (taler Gongshu Ban, utawi Kungshu Phan). Lakaran sané becik anruk pangardian layangan sampun kasedia rumasuk kain sutra antuk lakaran layar; sutra halus sané kuat tensil tegeh antuk kakeberang; miwah tiying antuk bantang sané kuat miwah ingan. Warsa 549 M layangan kertas sampun kakeberang, krana kacuteet pinaka warsa punika layangan kertas kaanggén manados séwala. Wewitan Cina kuna miwah abad
séwala. Wewitan Cina kuna miwah abad patengahan ngambarang layangan kaanggén ngukur doh, nguji angin, ngangkat jadma, ngicain cihna, miwah komunikasi antuk operasi militér. Layangan Cina pangawit ipun kalontah marupa datar (tan ngabungkuk) miwah ketah marupa pasegi lantang. Ring unttat, layangan tan paikuh kadagingin garis busur antuk negtegang. Layangan kahiasin antuk gegambaran mitologis miwah tokoh kasub; wénten kajangkepin antuk senar miwah empritan antuk ngardi swara
senar miwah empritan antuk ngardi swara musik ri kala ngindang. Sesampun kakenalang ring India, layanangan selanturné manadosné make.bang dados layangan laga, sané kauningin antuk patang ring India, ring dija panyiuan kakeberang saban warsa ring festival sekadi Makar Sankranti. Layangan kauningin ring sajebag Polinésia, nganti Selandia Anyar, layangan antropomorfik sané malakar saking kain miwah taru kaanggén ring upacara kaagamaan antuk aturan majeng para déwata. Tradisi
antuk aturan majeng para déwata. Tradisi layanagn Polinésia kaanggén olih antropolog antuk mikolehin gambaran indik pamahbah tradisi "primitif" Asia sané kayakinin wénten sadurungné ring Asia. Layangan telat teka ring Éropa, yadiastun spanduk sekadi kaos batis angin kauningin miwah kaanggén olih jadma Romawi. Carita layangan kapertama kabakta nuju Éropa olih Marco Polo ring ungkur abad ka-13. Konrad Kyeser nganikayang layangan naga ring "Bellifortis" sawatara 1400
layangan naga ring "Bellifortis" sawatara 1400 Maséhi. Yadiastun layangan ring pamahbah kaanggep manados kasenengan kémanten, ring abad ka-18 miwah ka-19 sampun kaanggén panelitian ilmiah. Ring 1752, Benjamin Franklin ngawedar situnggil parandika indik ékspérimén layangan antuk ngabuktiyang pinaka tatit hawanan olih listrik. Layanagn taler dados kautama ring panelitian Wright masemeton, miwah liyanan, ri kala dané ngembangang pesawat kapertama ring ungkur warsa 1800-an. Makudang désain matiosan
ungkur warsa 1800-an. Makudang désain matiosan saking layangan makta manusa sampun kakembangang. Période saking 1860 nganti sawatara 1910 manados "aab kaamasan layangan ring Éropa". Ring abad ka-20, akéh désain layangan anyar kakembangang. Puniki rumasuk layangan tan paikuh Eddy, layangan tétrahedral, kampid Rogallo, layangan kereta luncur, parapoil, miwah wasa layangan. Suratan.
Embas Sang Hyang Gana Satua Embas Sang Hyang Gana (aksara Bali: ᬏᬫ᭄ᬩᬲ᭄ᬲᬂ​ᬳᬗ᭄ᬕᬦ) inggih punika silih tunggil satua Bali. Daging satua. Wenten katuturan satua mabasa Bali Raksasa magoba aeng, kabinawa tur ngreresin pisan tan pendah Sang Kalantaka. Raksasané punika mawasta Nilarudraka. Kalintang sueca wiakti Ida Bhatara Rudra ring ipun mapaica waranugraha sané marupayang kesaktian mautama. Majalaran paican Ida punika mawastu ipun tan prasida kapered antuk
mawastu ipun tan prasida kapered antuk sakancan senjata, napi malih pacang sida kapademang olih manusa, denawa miwah Dewata. Riantukan ipun punika rumasa tekéning padewekan purusa, sakti tan patandingan, raris matu manah ipun sané boya-boya, minakadi ipun mamunyah, wimoho, stata brangti, ngapak-apak, tan mari nyapa kala aku. Sekancan parilaksanan ipun stata ngardi res sang ngantenang. Duaning asapunika kawéntenang ipuné para panjak rauhing para Ratuné ten
para panjak rauhing para Ratuné ten wénten sané purun sami ngandep kasor. satua mabasa Bali jagi kalanturang, Kabawos sané mangkin sami para Ratuné sané wénten ring jagaté prasida kakasorang olih ipun. Riantukan asapunika, raris sané mangkin ipun ngelanturang tetujonnyané ngelurug Suargané. Sapetekan ipuné ké Suarga kasarengin olih bala wadua raksasa sané ebek jejel ten kaetang makuehnyané tur sami dahat wirasa tankapangpangan. Para Dewata miwah
dahat wirasa tankapangpangan. Para Dewata miwah Resin ambarané, tan prasida nangkepin panglurug I Detia Nilarudraka. Riantukan asapunika raris pada Dewatané ring Suarga sami malaib ngarereh genah masingidan. Kacarita sané mangkin para Dewatané ring genahé masingidan ngawéntenang paparumén sané matetujon ngerincikang naya upaya mangda prasida ngasorang I Detia Nilarudraka. Peparumén punika kamanggalaning olih Bhegawan Wrhaspati sané gumanti pradnyan tur waged ring wiweka. Satua mabasa Bali
waged ring wiweka. Satua mabasa Bali Manut penarkan Bhagawan Wrhaspati, Detia Nilarudraka wantah prasida kakasorang olih putran Ida Bhatara Siwa sané maprarai gajah. Risampuné asapunika wénten pangandikan Bhagawan Wrhaspati sané nyalarang pikayunan, para Dewatané sumingken bingung, santukan sampun kauningin Bhatara Siwa durung madué putra. Turmaning Bhatara Siwa duk punika kanjekang ngelaksanayang yoga samadi ring gunung Kailasa, semalihé para Dewatané tan wénten sané purun ngusak-asik
Dewatané tan wénten sané purun ngusak-asik yogan Ida santukan jerih pacang keni pastu. Paka pamutus daging bebaosan sajeroning paruman, wantah Bhatara Smara sané kajudi pacang ngoda yogan Ida Bhatara Siwa, mangda sida kalebarang, turmaning mangda Bhatara Siwa prasida matemu awor salulut ring rabin Ida Dewi Uma, ngelantur prasida pacang madué putra maprarai gajah. Satua mabasa Bali malih lanturang titiang, Tan asué, raris rauh kocap
titiang, Tan asué, raris rauh kocap Sang Hyang Smara ring pucak gunung Kailasané genah Ida Bhatara Siwa nangun Yoga Semadi. Irika raris Sang Hyang Smara nibakang panah Idané, tur ngenenin ulun arsan Ida Bhatara Siwa. Indiké punika sané ngawinan yogan Ida Bhatara Siwa mawastu buyar, tur matu pikayun Idané arsa pacang awor salulut ring rabinida Dewi Uma. Sané mangkin kacrita Ida Bhatara Siwa jagra
mangkin kacrita Ida Bhatara Siwa jagra saking yoganida, kaaksi Sang Hyang Smara ayat ngenahang gandewa sané kaanggén manah Bhatara Siwa ring payogan. “Sang Hyang Smara sané ngawinang yogan manirané buyar.” Sapunika kapikayun olih Ida Bhatara Siwa yoganida mawastu buyar mawit sangkaning kabencana olih Sang Hyang Smara. Satua mabasa Bali jagi lanturang titiang, Punika awinan Ida Bhatara Siwa kalangkung duka, mawastu saking netranida sané katrini
duka, mawastu saking netranida sané katrini matu agni angabar-abar nuju tur ngeseng Sang Hyang Smara mawastu Ida pramangkin dados awu. Para dewatané sané ngutus Sang Hyang Smara sami rumasa iwang tur ngaksama. Pabuat para Dewatané ngutus Sang Hyang Smara wantah sumangdané I Detia Nilarudraka presida kapademang turmaning Suargané prasida rahayu rahajeng. Kaceritayang sané mangkin Ida Sang Hyang Ratih uning indik rabinida, sampung seda kageseng
uning indik rabinida, sampung seda kageseng olih Bhatara Siwa. Sang Hyang Ratih raris tangkil ring Bhatara Siwa tur mapinunas sumangdenya Bhatara Siwa lédang ugi ngurip malih rabinida, Sang Hyang Smara kadi jati mula. Sakewanten Bhatara Siwa ten kayun malih ngurip Sang Hyang Smara. Hyang Ratih banget mapinunas mangda Bhatara Siwa lédang ngeseng Sang Hyang Ratih, gumanti mangda macihna Ida ngelarang pati brata tur awuné